laion/Wikipedia-Exotic huggingface dataset:
Me Gusta

"Me Gusta" (בעברית: "אני אוהבת") הוא סינגל של זמרת הרגאטון הדומיניקנית נאטי נטשה. השיר יצא לאור ב-2 בדצמבר 2018, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה של נטשה, IlumiNATTI. השיר הגיע למקום ה-39 במצעד שירי הפופ הלטיניים, וה-39 במצעד האירפליי הלטיני. השיר נכתב, הולחן והופק על ידי נאטי נטשה, דדי יאנקי, ואלי TMW, ג'סטין קוילס ורפאל פינה. בשנת 2019, הוציאה את הרמיקס הרשמי של השיר, בו מתארח הזמר הלטיני פארוקו. הרמיקס זכה להצלחה רבה וצבר למעלה מ-30 מיליון השמעות בספוטיפיי. חלק מהביקורות שהופנו כלפי השיר, טענו כי הוא מדבר על בגידה במערכת יחסים. בנוסף, תואר הקליפ שלו כ"קליפ חושני". הווידאו קליפ הנלווה שצולם לשיר הועלה לערוצה של נטשה ב-2 בדצמבר 2018 ובוים על ידי קרמיט רודריגז ודניאל דוראן. הקליפ זכה להצלחה רבה, וצבר 3 מיליון צפיות בפחות מיממה. בקליפ נראית נטשה כשהיא לבושה במספר תלבושות שונות, ואורות כחולים מאירים עליה. נכון ליוני 2020, מונה הצפיות של הקליפ עומד על למעלה מ-140 מיליון צפיות. סרטון השיר "Me Gusta" באתר יוטיוב YouTube: Natti Natasha le canta la infidelidad en su nueva canción, La Vanguardia, ‏2018-12-04 Natti Natasha Chart History, Billboard Natti Natasha – Me Gusta (באנגלית), נבדק ב-2019-01-29 Natti Natasha & Farruko – Me Gusta (Remix) (באנגלית), נבדק ב-2020-05-14 Me Gusta (Remix), נבדק ב-2020-05-14 YouTube: Natti Natasha le canta la infidelidad en su nueva canción, La Vanguardia, ‏2018-12-04 (בספרדית) Natti Natasha presentó futurista y sensual adelanto de su próxima canción "Me gusta", Pagina 7 (בספרדית) YouTube Stats of Natti Natasha - Me Gusta [Official Video], kworb.net Natti Natasha, Natti Natasha - Me Gusta [Official Video], נבדק ב-2019-01-29 Natti Natasha Charts, "Me Gusta" está elegível a 2x platina (latina) nos Estados Unidos pelas 120 mil cópias vendidas no país.pic.twitter.com/o3mqTMYcce, @NattiChart, ‏2019T7:44 (בספרדית) Sony Music Perú (@sonymusicperu) | טוויטר, באתר twitter.com Natti Natasha Charts, Me Gusta - Sales - Peru, טוויטר, ‏6 ביוני 2019
מזל דלי

מזל דלי הוא אחד משנים עשר המזלות שבגלגל המזלות. באסטרולוגיה המערבית, "בן מזל דלי" הוא מי שנולד בין 21 בינואר לבין 18 בפברואר (לערך). במסורת היהודית מתייחס מזל דלי אל חודש שבט. בלוח השנה במגילות קומראן משויך מזל דלי לחודש טבת. מושג זה מתייחס לרעיון שבתקופה הנתונה מיקום השמש באזור השמיים המוקצה למזל דלי האסטרולוגי. כיום, אין חפיפה בין קונסטלציית הדלי לבין אזור השמיים של מזל דלי בגלל נקיפת ציר כדור הארץ. מזל הדלי, במקור הלועזי מסומל על ידי אדם הנושא כד מים – "Aquarius". ייתכן שהמזלות דלי ומאזניים מוזכרים בנבואת "נחמו נחמו עמי": "הֵן גּוֹיִם כְּמַר מִדְּלִי וּכְשַׁחַק מֹאזְנַיִם נֶחְשָׁבוּ, הֵן אִיִּים כַּדַּק יִטּוֹל." — ספר ישעיהו, פרק מ', פסוק ט"ו אין התייחסות למזל זה בספר הזוהר. בספר יצירה מופיעה רשימת כל המזלות: שנים עשר מזלות בעולם: טלה שור תאומים סרטן קשת גדי בתולה מאזנים עקרב אריה דלי דגים. — ספר יצירה פרק ה' במיתולוגיה היוונית דמותו של נושא המים קושרה אל פוסידון, אל הים במיתולוגיה היוונית אשר שולט במים. מזל דלי הוא אחד משלושת מזלות יסוד האוויר, יחד עם מזל תאומים ומזל מאזניים. הוא משתייך לקבוצת המזלות הקבועים, יחד עם מזל שור, מזל אריה ומזל עקרב. הכוכב השליט של מזל דלי הוא אורנוס, אם כי אסוציאציה זו היא מודרנית. באסטרולוגיה ה"קלאסית" – עוד לפני גילויו של אוראנוס – השתמשו בכוכב שבתאי במקומו. המזלות המתאימים למזל דלי הם מזל תאומים, מזל מאזניים, מזל קשת, מזל טלה ומזל אריה שזהו המזל המשלים למזל זה. ארבעת היסודות ספר יצירה פרק ה' משנה י"ז באתרי הקבלה והאסטרולוגיה במרשתת, מרבים לצטט זוהר (על פרשת פנחס) המתייחס לאותיות צ' ו־ב', אך במקור אין כל ציטוט מסוג זה בספר הזוהר. הפסוק המשובש ("שא את ראש בני ישראל") מועתק מאתר לאתר, ונראה שהמקור הוא שיבוש של כתב קבלי מאוחר – המסביר את הכתוב בספר יצירה.
Lamento Tu Pérdida

"Lamento Tu Pérdida" (בעברית: "סליחה על ההפסד שלך") הוא סינגל שהקליטה זמרת הרגאטון הדומיניקנית נאטי נטשה. השיר יצא לאור ב-20 בדצמבר 2018, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, IlumiNATTI. השיר נכתב על ידי נאטי נטשה ורפאל פינה והופק על ידי פינה גם כן, שעבד עם נטשה על שירים נוספים במהלך הקריירה שלה, כמו "Honey Boo" ו-"Me Gusta". השיר הוא שיר בסגנון הפופ הלטיני. בנוסף לכך, השיר נכלל באלבום הבכורה של נטשה, IlumiNATTI. בין היתר, מדבר השיר על אבדה של מישהו וזאת, בנוסף לכך שנטשה מביעה את צערה על כך. טרם יצא הווידאו קליפ המלא של השיר, העלתה נאטי נטשה לערוץ ה-Vevo שלה את קליפ המילים של השיר. בחלק מהקליפ ניתן לראות את נטשה, כשהיא לבושה בבגדים בצבע שחור ואדום ובקטעים נוספים סצנות בהן מופיע נחש. נכון לספטמבר 2021, מונה הצפיות של קליפ המילים עומד על למעלה מ-38 מיליון צפיות. מידע על הסינגל "Lamento Tu Pérdida" באתר מיוזיק בריינז סרטון השיר "Lamento Tu Pérdida" באתר יוטיוב RedacciÃ³n RedacciÃ³n, Natti Natasha estrenÃ³ su nuevo tema 'Lamento tu pÃ©rdida', Peru21, ‏2018-12-21 (בספרדית) Natti Natasha – Lamento Tu Pérdida (באנגלית), נבדק ב-2019-01-29 CNCO & Natti Natasha – Honey Boo (באנגלית), נבדק ב-2020-05-14 Natti Natasha – Me Gusta (באנגלית), נבדק ב-2020-05-14 Natti Natasha, Natti Natasha - Lamento Tu PÃ©rdida [Lyric Video], נבדק ב-2019-01-29 LOS40, Natti Natasha la lía al anunciar el nombre de su nuevo disco, LOS40, ‏2019-01-28 (בספרדית) Natti Natasha - Lamento tu pérdida lyrics + English translation, lyricstranslate.com (באנגלית) Natti Natasha, Natti Natasha - Lamento Tu PÃ©rdida [Lyric Video], נבדק ב-2019-01-29 Natti Natasha - Lamento Tu Pérdida [Lyric Video], נבדק ב-2021-09-25
קרייטונפלטה

קרייטונפלטה (שם מדעי: Crichtonpelta) הוא סוג של דינוזאור ממשפחת האנקילוזאוריים. הוא קיבל את שמו על שם הסופר והתסריטאי מייקל קרייטון, אשר יצר את סדרת הדינוזאורים המצליחה פארק היורה, כשמשמעות המילה "pelta" הוא - "מגן". מאובניו נמצאו ב-2007 בסין ונחשבו למין חדש של קרייטונזאורוס (שבעצמו קרוי על שם הסופר מייקל קרייטון) אך הוא הופרד לסוג אחר בשנת 2017, כשכמה חוקרים סוברים עוד שהוא מבוטל. המאובנים שלו תוארכו לאזור של סוף הקרטיקון במהלך הקנומן והטורון לפני 98-90 מיליון שנה. בצורתו הוא היה גדול מעט יותר מהקרייטונזאורוס והגיע לאורך 3-4 מטרים. היה לו ראש רבוע עם לסתות קצרות וחלשות ובהם שיניים אחוריות ששימשו ללעיסת צמחייה. לא נמצא זנב שלו, כך שלא ברור איך התגונן מטורפים אך הוא היה מכוסה שריון. ככל הנראה הוא היה מהפרימיטיבים שבאנקילוזאורים ודמה לפינקוזאורוס (Pinacosaurus) והסאיצ'נייה שחיו באותו האזור. מדיה וקבצים בנושא קרייטונפלטה בוויקישיתוף
Poison (שיר של ריטה אורה)

"Poison" (בעברית: רעל) הוא סינגל שהוקלט על ידי הזמרת-יוצרת הבריטית ריטה אורה. השיר יצא לאור ב-18 במאי 2015, כסינגל שלא מתוך אלבום, על ידי חברות התקליטים רוק ניישן וקולומביה רקורדס. עם יציאתו נכנס השיר אל המקום השני במצעד שבסקוטלנד, השלישי במצעד הסינגלים הבריטי, והעשירי במצעד שבדרום אפריקה. השיר נכתב על ידי קייט נאש, סר נולן, ג'וליה מיקאלס והופק על ידי סיר נולן. השיר הוא שיר בסגנון ה-EDM. עם השיר הופיעה אורה ב-4 ביולי 2015, בתוכנית הטלוויזיה הבריטית "The John Bishop Show". בנוסף לכך, זכה השיר למעמד הזהב בבריטניה על מכירות של למעלה מ-400 אלף עותקים במדינה. טרם יצא הווידאו קליפ של השיר, פורסם קליפ המילים שלו. קליפ המילים צבר למעלה מ-12 מיליון צפיות. הקליפ המלא שיצא עבור השיר הועלה לערוץ היוטיוב של ריטה אורה ב-3 ביוני 2015. בנוסף לכך, לרמיקס שיצא עבור השיר יצא קליפ גם כן. נכון לדצמבר 2019, מונה הצפיות של הקליפ עומד על למעלה מ-65 מיליון צפיות. מידע על היצירה "Poison" באתר מיוזיק בריינז מידע על הסינגל "Poison" באתר מיוזיק בריינז סרטון השיר "Poison" באתר יוטיוב Poison, נבדק ב-2018-11-12 Poison, נבדק ב-2018-11-12 השיר במצעד שבסקוטלנד השיר במצעד הסינגלים הבריטי השיר במצעד שבדרום אפריקה "Single Review: Rita Ora - 'Poison'". Renowned for Sound (באנגלית אמריקאית). 2015-05-26. נבדק ב-2018-11-12. "We Can't Get Rita Ora's New Track 'Poison' Out Of Our Heads | MTV UK" (באנגלית). נבדק ב-2018-11-12. Rita Ora (2015-06-25), RITA ORA | Poison Promo! [Video Diaries 010], נבדק ב-2018-11-12 www.bpi.co.uk RitaOraVEVO (2015-05-18), RITA ORA - Poison (Lyric Video), נבדק ב-2018-11-12 "Video: Rita Ora – 'Your Song'". Rap-Up (באנגלית אמריקאית). נבדק ב-2018-11-08. RitaOraVEVO (2015-06-03), RITA ORA - Poison (Video), נבדק ב-2018-11-12 RitaOraVEVO (2015-07-14), RITA ORA - Poison (ZDot Remix - Hunger TV Sessions) ft. Krept & Konan, נבדק ב-2018-11-12 Rita Ora (2017-06-22), Rita Ora - Your Song (Official Video), נבדק ב-2018-11-08 Single Accreds 2015, www.aria.com.au (באנגלית) www.bpi.co.uk Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12 RITA ORA "Poison" | (Radio Date: 12/06/2015), radiodate.it (באנגלית) Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12 Poison, נבדק ב-2018-11-12
פינקוזאורוס

פינקוזאורוס (שם מדעי: Pinacosaurus; מילולית: "לטאת קרש") הוא סוג של דינוזאור צמחוני ממשפחת האנקילוזאוריים. הוא חי במונגוליה בקרטיקוןן העליוו לפני 80-75 מיליון שנה מהיום. הוא נקרא בשמו על שם חיבורי העצם הקטנים שהיו על ראשו ודמו לקרשים. הפינקוזאורוס התגלה בידי החוקר צ'ארלס ו' גילמור ב-1933 בחפירות במדבר גובי המונגולי מהמין Pinacosaurus grangeri. נמצאו פרטים מאובנים רבים שלו, בעיקר עצמות גולגולת ושכמות וייתכן מאוד שחלק מהם היה של צעירים. ב-1999 התגלה מין אפשרי נוסף לסוג - Pinacosaurus mephistocephalus. ייתכן שנמצא גם באזור שאנדונג. זוחל קדום זה הגיע לאורך 5 מטרים ולמשקל 2 טונות. הוא היה מסיבי ובעל רגליים נמוכות עם שריון אוסטאודרם לאורך גבו, צווארו והחלק העליון של הזנב. הזנב עצמו היה בעל אלה שיכלה לפגוע בטורפים כמו הטרבוזאורוס. למרות מראהו הוא היה צמחוני וניזון מצמחייה קרקעית, אותה תלש בלסתותיו ולעס בשורות השיניים האחוריות שלו. מבנה החוטם והנחיריים שלו היה מופרד ל-3 עד 5 חללים נפרדים, מסיבה לא ברורה. מאלבוס - דינוזאור מוטל בספק שבעבר נחשב למין בסוג מדיה וקבצים בנושא פינקוזאורוס בוויקישיתוף פינקוזאורוס, באתר האנציקלופדיה של החיים (באנגלית) פינקוזאורוס, באתר GBIF (באנגלית)
גביע האגדות

גביע האגדות, או "טורניר האגדות" (ברוסית: Кубок Легенд) הוא טורניר כדורגל בינלאומי לכדורגלנים בגילאי 35 ומעלה הנערך מדי שנה מאז 2009 ומפגיש נבחרות כדורגל שבשורותיהן כדורגלנים מעל גילאי 35. הטורניר הראשון נערך מ־31 בינואר עד 1 בפברואר 2009 בהיכל מגה-ספורט במוסקבה. אורך המשחקים הוגבל ל-40 דקות, שתי מחציות בנות 20 דקות. בכל נבחרת 5 שחקני שדה ושוער. הטורניר צבר פופולריות רבה מאז נחנך ונוטלים בו חלק שחקני כדורגל מפורסמים רבים שאך זה סיימו את קריירת המשחק שלהם (כך למשל, בשנת 2019 השתתף בה אנדריי ארשבין שהודיע על פרישה ממשחק רק חודשיים קודם לכן). משנת 2011 הטורניר נקרא רשמית בשם גביע האגדות על שם קונסטנטין יריומנקו והשתתפו בו גם שחקני כדורגל בינלאומיים כרוד חוליט, פרנצ'סקו טוטי, פאביו קנאברו, ג'נארו גטוזו, קווין קוראני, יארי ליטמאנן, חריסטו סטויצ'קוב ופרדי בוביץ'. בשנים 2013—2016 הטורניר התקיים בלוז'ניקי בעקבות שיפוצים בהיכל "מגה-ספורט" וב-2017 הטורניר חזר להיכל הספורט "מגה-ספורט". מלכי השערים של הטורניר הם אנדריי טיכונוב, מאניש, מרקו רייך וסימאו סברוסה עם 9 שערים כל אחד. בשנת 2020 השתתף בטורניר יוסי בניון שגרם לסערה כשקילל שופטת במשחק הגמר שהוציאה לו כרטיס אדום לאחר שטען שנדחף בגסות. נבחרת רוסיה בגמר 2015 נבחרות צרפת ורוסיה בגמר 2016 נבחרת רוסיה לאחר הזכייה בטורניר 2017 מדיה וקבצים בנושא גביע האגדות בוויקישיתוף אתר האינטרנט הרשמי של גביע האגדות (ברוסית) גביע האגדות, ברשת החברתית אינסטגרם גביע האגדות, ברשת החברתית VK "יוסי בניון דיבר בגסות לשופטת. מה פתאום אתה מעליב אישה?" צפו: שער ובישול לבניון בגביע האגדות, באתר ערוץ הספורט, 22 בפברואר 2020 סערה ברוסיה: "דחפו את בניון - והמשחק נהרס", באתר ynet, 24 בפברואר 2020 משחק הגמר ביוטיוב
שחר פיבן

שחר בכטיאר-פיבן (ברוסית: Шахар Пивень; נולד ב-21 בספטמבר 1995) הוא כדורגלן ישראלי יליד-רוסיה, המשחק בעמדת הבלם בקבוצת הפועל ירושלים. בכטיאר-פיבן נולד בבירוביג'ן שברוסיה, ובגיל 6 עלה עם אמו לישראל. גדל בראשון לציון. כשהיה בן 10 התחיל פיבן לשחק כדורגל במחלקת הנוער של מכבי תל אביב, ובעונת 2014/2015 זכה עם קבוצת הנוער של המועדון באליפות ליגת העל לנוער. בקיץ 2015 הושאל פיבן לבית"ר תל אביב רמלה מהליגה הלאומית. ב-10 באוגוסט 2015 ערך פיבן את הופעת הבכורה שלו בקריירה, כשפתח בהרכב הקבוצה במשחק מול הפועל ירושלים בגביע הטוטו, ובסך הכל שיחק שנתיים וחצי במועדון. ב-10 בינואר 2018 הושאל פיבן למועדון ספורט אשדוד. שלושה ימים לאחר מכן ערך את הופעת הבכורה שלו בליגת העל, כשנכנס כמחליף במשחק מול מכבי נתניה שהסתיים בתיקו 2–2, ועד תום עונת 2017/2018 שותף פיבן ב-14 משחקי ליגה. לקראת עונת 2018/2019 חזר פיבן למכבי תל אביב, וחתם על חוזה חדש לשלוש שנים במועדון. ב-29 ביולי 2018 ערך את הופעת הבכורה שלו בקבוצה הבוגרת של מכבי תל אביב, כשפתח בהרכב בניצחון 1–0 על בית"ר ירושלים בגביע הטוטו. ב-19 באוגוסט 2018 כבש פיבן את שערו הראשון בקריירה, בניצחון 4–1 על הפועל תל אביב בגביע הטוטו, ובתום העונה זכה עם הקבוצה באליפות. בדצמבר 2019 האריך את חוזהו בקבוצה עד לתום עונת 2023/2024, ובסיום העונה זכה עם הקבוצה באליפות נוספת. בעונת 2020/2021 זכה עם הקבוצה בגביע המדינה, אך לא שותף במשחק הגמר בו ניצחה מכבי 2-1 את הפועל תל אביב. בחודש אוגוסט 2023 חתם בקבוצת הפועל ירושלים מליגת העל. ב-14 בנובמבר 2021 זומן לראשונה לנבחרת ישראל הבוגרת על-ידי המאמן האוסטרי וילי רוטנשטיינר, להמשך משחקיה במוקדמות מונדיאל 2022, מול איי פארו. מכבי תל אביב אליפות: 2018/2019, 2019/2020 גביע המדינה: 2020/2021 גביע הטוטו: 2018/2019, 2020/2021 אלוף האלופים: 2019/2020, 2020/2021 שחר פיבן, באתר ההתאחדות לכדורגל בישראל שחר פיבן, באתר Transfermarkt שחר פיבן, באתר Soccerway שחר פיבן, באתר WorldFootball.net שחר פיבן, באתר FootballDatabase.eu יניב טוכמן‏, שחר חסון: כך הפך שחר פיבן לשחקן הרכב קבוע במכבי תל אביב, באתר וואלה, 14 בדצמבר 2018 לפי אתר ההתאחדות לכדורגל דור ביטון, ‏רשמית: דור ג'אן ושחר פיבן חתמו באשדוד, באתר ONE‏, 10 בינואר 2018 רז אמיר, ‏שחר פיבן חתם לשלוש שנים במכבי תל אביב, באתר ONE‏, 25 ביולי 2018 גיל לוין, ‏איביץ': למה יונתן כהן לא משחק? הוא יודע, באתר ערוץ הספורט, 19 בדצמבר 2019 רז אמיר, ‏פיבן נפרד ממכבי ת"א ועבר להפועל ירושלים, באתר ONE‏, 29 באוגוסט 2023 מוטי פשכצקי, ‏פיבן תורגל על חשבון נאתכו, גם דגני יפתח, באתר ערוץ הספורט, 14 בנובמבר 2021
לורינינוזאורוס

לורינינוזאורוס (שם מדעי: Lourinhanosaurus) הוא סוג של דינוזאור תרופוד מקבוצת הטטנורים אשר חי בתור היורה של פורטוגל. הוא נקרא על שם האזור בו נמצא ב-1982 בלורניה (Lourinhã) שבמערב פורטוגל בידי החוקר אוקטביו מתאוס. המין היחיד שנתגלה הוא Lourinhanosaurus antunesi. מאובני הדינוזאור כללו שלד חלקי המורכב בעיקר מחוליות ומעצמות זנב. בין השאר נמצאו באזור גם אבני גסטרולית ואף 100 ביצים פרהיסטוריות שלו. טורף זה הגיע לאורך 4.5 מטר ולמשקל 160 קילוגרם. ייתכן שמאובני היצור היו של פרט מתבגר שלא הגיע לסוף ההתפתחות. יחסית לטורפי האזור של היורה כמו הטורווזאורוס והאלוזאורוס הוא היה קטן בהרבה ואולי חיפש טרף שונה מהם. מבנה הלסתות היה קטן יחסית לטורפים והוא השתמש באבנים כדי לסייע לו לעכל את מזונו. דינוזאור זה נחשב לטורף פרימיטיבי שתחילה סווג כקרונוזאור בדומה לאלוזאורוס או למין ממשפחת המגלוזאוריים, אך כיום נחשב לאחד מהפרימיטיבים שבבני הקבוצה קלורוזאוריה, בה היו הטירנוזאוריים. מדיה וקבצים בנושא לורינינוזאורוס בוויקישיתוף לורינינוזאורוס, באתר GBIF (באנגלית)
הורה

המונח "הורה" מפנה לכאן. אם הכוונה למשמעות אחרת, ראו הורה (פירושונים). הורה הוא המטפל העיקרי של צאצאיו הביולוגיים ("הורה ביולוגי") או של ילד/ים אשר אינו/ם צאצאיו הביולגיים. הורים ביולוגיים הם קרובי משפחה מדרגה ראשונה לילדיהם. נשים מסוגלות גם להפוך להורים בתהליך פונדקאות. ישנם גם אנשים שהפכו להורים כאשר הם בחרו להיות הורים מאמצים אשר הם המטפלים העיקרים של צאצאים שאינם צאצאיהם הביולוגיים. במקרים מסוימים יתומים ללא הורים ביולוגיים עשויים לגדול אצל סביהם או בני משפחה אחרים אשר משמשים כהורים עבורם. הסוגים הנפוצים ביותר של הורים הם אמהות, אבות, הורים חורגים, וסבים. המידה שבה מקובל חברתית שהורה יהיה מעורב בחיי צאצאיו משתנה מתרבות לתרבות, אולם לעיתים רבות, כאשר הורה כמעט ואינו מעורב בחיי צאצאיו, נהוג לומר שמדובר במקרה של "הזנחת ילדים", בעוד שכאשר הורה מעורב יתר המידה, נהוג לומר שאותו ההורה מגונן יתר על המידה, מפנק מדיי את הצאצא, ו/או חטטן. משפחה אבהות אימהות ילדות סב תאוריית ההיקשרות מדיה וקבצים בנושא הורה בוויקישיתוף הורה, באתר אנציקלופדיה בריטניקה (באנגלית) הורים, דף שער בספרייה הלאומית
היינריך השני, רוזן הסן

היינריך השני, רוזן הסן (בגרמנית: Heinrich II. von Hessen;‏ 1299 - 3 ביוני 1376), המכונה "הברזל", היה רוזן הסן בשנים 1328–1376. היינריך נולד בשנת 1299, לאוטו הראשון, רוזן הסן ולאדלהייד מרבנסבורג, בתו של אוטו השלישי, רוזן רבנסבורג. בשנת 1328 מת אביו, והיינריך עלה לשלטון במקומו. כאשר נפטר בנו של הנרי,, אוטו, בשנת 1366, הפך האחיין שלו, הרמן, ליורש העצר. בעקבות כך פרצה מלחמה עם אוטו מבראונשווייג. כדי לממן את עלויות הסכסוך עם ברונסוויק, הטיל הנרי מס על כל הטובין המיובאים. ב-3 ביוני 1376 מת היינריך, ואחיינו עלה לשלטון במקומו. היינריך התחתן עם אליזבת ממייסן, בתו של פרידריך הראשון, מרקיז מייסן, ממנה היו לו חמישה ילדים: אוטו הצעיר (1322–1366) אדלהייד (1324–1370) התחתנה עם קז'ימייז' השלישי, מלך פולין אליזבת (1329–1390) מאוחר יותר אשתו של ארנסט הראשון, דוכס בראונשווייג-גטינגן יוטה / יהודית, מתה בינקותה מרגרטה, נזירה במנזר היידאו היינריך השני, רוזן הסן (בגרמנית) היינריך השני, רוזן הסן (בגרמנית)
A New Day Has Come (שיר)

A New Day Has Come (בעברית: יום חדש הגיע) הוא סינגל שהוקלט על ידי הזמרת-יוצרת הקנדית סלין דיון, מתוך אלבומה הבינלאומי השישי, A New Day Has Come. השיר יצא לאור ב-11 במרץ 2002, כסינגל הראשון מתוך האלבום. השיר הגיע למקום ה-22 במצעד הבילבורד הוט 100, והשביעי במצעד הסינגלים הבריטי. השיר נכתב על ידי סטפן מוקיו ואלדו נובה והופק על ידי וולטר אפנסייב, נובה וריק וייק. השיר הוא שיר בסגנון הפופ, המאפיין שירים נוספים מתוך האלבום, A New Day Has Come. בנוסף לכך, זכה השיר למעמד זהב בארצות הברית על סך מכירות של 500,000 עותקים. אלבום האוסף My Love: Essential Collection, שיצא בשנת 2008, כלל בתוכו את השיר. הווידאו קליפ של השיר צולם בוסט פאלם ביץ' שבארצות הברית ובוים על ידי דייב מאיירס. בתחילת הקליפ, ניתן לראות את דיון עומדת על עננים המקיפים אותה, תוך שהיא מתחילה לשיר את השיר וברקע ניתן לראות אנשים בסיטואציות שונות במדינות שונות. הוא נחשב לאחד מהווידאו קליפים היקרים ביותר בכל הזמנים. הווידאו קליפ המלא של השיר הועלה לערוץ ה-Vevo של סלין דיון ב-24 באוקטובר 2009, ונכון לינואר 2019, עומד מונה הצפיות של הקליפ על כ-113 מיליון צפיות. מידע על היצירה "A New Day Has Come" באתר מיוזיק בריינז מידע על הסינגל "A New Day Has Come" באתר מיוזיק בריינז סרטון השיר "A New Day Has Come" באתר יוטיוב Columbia Records, Columbia Records (באנגלית) Celine Dion Chart History, Billboard Official Singles Chart Top 100 | Official Charts Company, www.officialcharts.com (באנגלית) Céline Dion – A New Day Has Come (באנגלית), נבדק ב-2019-01-29 CelineDionVEVO, CÃ©line Dion - A New Day Has Come (Official Music Video), נבדק ב-2019-01-29 Gold & Platinum, RIAA (באנגלית) Celine Dion* - My Love / Essential Collection, Discogs (באנגלית) Celine Dion Music : A New Day Has Come, CelineDionWeb.com (ארכיון) CelineDionVEVO, CÃ©line Dion - A New Day Has Come (Official Music Video), נבדק ב-2019-01-29 ARIA Charts - Accreditations - 2002 Singles, www.aria.com.au www.bpi.co.uk Åëëçíéêü Chart, web.archive.org, ‏2002-06-02 web.archive.org
שמוזאורוס

שמוזאורוס (שם מדעי: Shamosaurus; ממנדרינית: "לטאת חול מדברי") הוא סוג של דינוזאור משוריין ממשפחת האנקילוזאוריים שחי בקרטיקון התחתון של מונגוליה לפני 126.3-100.5 מיליון שנה. הוא התגלה ב-1983 במחוז דורנוגובי. הדינוזאור נקרא כך על שם החוליות של מדבר גובי, בהם נמצא. משמעות שם המין הוא "מוגן בידי שריון". השמוזאורוס היה אוכל עשב באורך 5 מטרים ומשקל 2 טונות, ע"פ החוקר גרגורי ס. פול. הוא היה בעל גולגולת רחבה שברובה הייתה חסרת מגן ועם חוטם שפנה מעט מעלה והסתיים במקור קרני, צוואר וגב משוריינים באוסטאודרם מחוזק ורגליים קצרות. מרבית המאובנים שלו כללו עצמות גולגולת שבורות, כך שלא ברור איך נראה הגוף והזנב. הוא ניזון מצמחייה קרקעית. מאובני השמוזאורוס נחשבים לקרובים לאלה של הגוביזאורוס מאותו אזור ובעבר נחשבו לאותו סוג, אך היו מספר הבדלים בגולגולת ובאורך שיניהם. שמוזאורוס, באתר האנציקלופדיה של החיים (באנגלית) שמוזאורוס, באתר GBIF (באנגלית)
טיאנצ'יזאורוס

טיאנצ'יזאורוס (שם מדעי: Tianchisaurus; מילולית: "לטאת בריכה שמיימית") הוא סוג של דינוזאור מקבוצת הדינוזאורים המשוריינים - אנקילוזאוריה. הוא חי באמצע היורה. מאובניו נמצאו ב-1993 בסין בידי החוקר דונג ג'ימינג. דינוזאור זה נקרא במקור בשם: Jurassosaurus כלומר: "לטאת היורה". שם זה ניתן עקב יציאת הסרט פארק היורה באותה שנה וכן מכיוון שבמאי הסרט סטיבן ספילברג היה שותף במימון החפירות. אומנם השם המדעי של הסוג הוחלף אך השם הספציפי של המין היחיד בסוג, T. nedegoapeferima, אותו חיבר שפילברג נשמר. שם זה מורכב מראשי התיבות של שמות משפחת השחקנים הראשיים של הסרט פארק היורה: סם ניל, לורה דרן, ג'ף גולדבלום, ריצ'רד אטנבורו, בוב פק, מרטין פררו, אריאנה ריצ'רדס וג'וזף מאזלו. יצור זה היה קטן ביחס לקרוביו והגיע רק לאורך 3 מטרים. עם זאת נמצאו רק עצמות מעטות מהמין ולא ידוע עליו הרבה. כמה חוקרים סוברים שהיה קרוב לאנקילוזאוריים, אף שלא נמצא לו "כדור" משוריין בבסיס הזנב, מה שהופך אותו לאחד מהפרימיטיבים שבמשפחה. חוקרים אחרים סוברים שהיה רחוק יותר מהאנקילוזאוריים הגדולים והמשוריינים של הקרטיקון. טיאנצ'יזאורוס, באתר האנציקלופדיה של החיים (באנגלית) טיאנצ'יזאורוס, באתר GBIF (באנגלית)
פלאוסקינקוס

פלאוסקינקוס (שם מדעי: Palaeoscincus; משמעות השם: "חומט עתיק") הוא סוג של דינוזאור ממשפחת הנודוזאוריים שחי בתור הקרטיקון המאוחר. הוא נמצא ב-1856 ותואר בידי החוקר ג'וזף ליידי(אנ') על סמך ממצאי כמה שיניים. המאובנים שלו נמצאו ליד תצורת נהר ג'ודית(אנ') שעל יד נהר מיזורי שבמונטנה. כיום מעריכים חוקרים שונים שסוג זה מבוטל בדומה לעוד כמה סוגים שהחוקר ליידי נתן להם שמות כמו דיינודון(אנ'), טרכודון(אנ') ות'ספסיוס (אנ'). מעריכים שהשיניים שנמצאו לדינוזאור היו שייכות למינים קרובים כמו האדמונטוניה או האאופלוצפלוס ואף לדינוזאורים צמחוניים מקבוצות אחרות. הוא ידוע ממספר ספרים מהמאה ה-20 שהציגו אותו בעל שריון כמו האדממונטוניה ובעל זנב מצליף בעל אלה כמו האנקילוזאוריים. מדיה וקבצים בנושא פלאוסקינקוס בוויקישיתוף
בקטרוזאורוס

בקטרוזאורוס (שם מדעי: Bactrosaurus; מילולית: "לטאת מועדון") הוא סוג של דינוזאור צמחוני מקבוצת האורניתופודים אשר היה בעל מקור-ברווז והיה קרוב לבני משפחת ההדרוזאוריים. הוא חי במדבר גובי של מזרח סין של הקרטיקון לפני 70 מיליון שנה. מאובני דינוזאור זה הם מהידועים שבין האורניתופודים שדמו להדרוזאורים האמיתיים. הוא נחקר ב-1933 ותואר בידי החוקר צ'ארלס ו' גילמור. דינוזאור זה הגיע לאורך 6 מטרים, לגובה 2 מטרים ולמשקל 1.1-1.5 טון. עצם הירך שלו הגיע לאורך 80 ס"מ. במראהו הוא דמה להדרוזאורים הרגילים אך מבנה הלסת והשיניים הזכירו מעט את אלה של האיגואנודון. הוא היה קרוב מאוד לאאולמביה או לתלמטוזאורוס והיה אולי שלב באמצע הדרך להדרוזאור אמיתי. מאובני הבקטרוזאורוס נמצאו פזורים לאורך החפירות, בהם נמצא והתגלו מעל 10,000 פרטים שלו, חלקם של בוגרים ואחרים של צעירים אך רובם היו בעלי עצמות שבורות ולא כל מבנה השלד שלו ידוע. על חלק מהשלדים התגלו הוכחות לתאים סרטניים שאולי הרגו את בעליהם. מדיה וקבצים בנושא בקטרוזאורוס בוויקישיתוף בקטרוזאורוס, באתר GBIF (באנגלית)
גריפוזאורוס

גריפוזאורוס (שם מדעי: Gryposaurus; משמעות שמו: "לטאת גריפון") הוא סוג של דינוזאור ממשפחת ההדרוזאוריים אשר חי במשך הקרטיקון העליון באמריקה הצפונית. נמצאו מספר מינים מסוג זה אשר נמצאו בתוך הפארק הפרובינציאלי דינוזאור שבאלברטה, קנדה וגם ביוטה ומונטנה בארצות הברית. הוא היה קרובו של הריינורקס ויש חוקרים שטוענים שמדובר באותו הסוג. בעבר הוא נחשב למין של הדרוזאורוס אך הופרד. דינוזאור זה היה הדרוזאור דמוי-אדמונטוזאורוס שהיה בעל חלל אף גדול מאוד בצורה של אף נשרי, כמו שמתואר הגריפון בתרבות. הוא היה דינוזאור גדול מאוד באורך 8.2 מטרים ובעל רגליים ארוכות וזנב עבה ושרירי. ככל הנראה היצור יכל לעמוד זקוף כדי לנוע מהר אך ברוב הזמן נע על ארבע רגליו. הוא היה צמחוני לחלוטין והלסתות שלו היו בעלי שיניים אחוריות, איתם לעס צמחייה מהקרקע או מעצים נמוכים. דינוזאור זה נמצא במגוון ממצאים והשתמרו גם דגימות של עורו וקשקשיו. ככל הנראה עדר גדול של צמחונים אלה ניזון במישורים שצמחו ליד הים הפנימי המערבי. עדרים אלה משכו בתורם טורפים גדולים כמו דרומאוזאוריים, טירנוזאוריים כמו האלברטוזאורוס והטראטופונאוס ומיני תנינאים כמו הדיינוסוכוס הענקי. הגריפוזאורוס מופיע בסדרה פלאווורלד. מדיה וקבצים בנושא גריפוזאורוס בוויקישיתוף גריפוזאורוס, באתר האנציקלופדיה של החיים (באנגלית) גריפוזאורוס, באתר GBIF (באנגלית)
אנה הנטלי

אנה הנטלי (נולדה ב-1982; באנגלית: Anna Huntley) היא זמרת מצו סופרן בריטית. הנטלי, ילידת סטוקטון און טיס (אנ') שבמחוז דרהאם בצפון מזרח אנגליה, היא בוגרת האקדמיה המלכותית למוזיקה והקולג' המלכותי למוזיקה בבית הספר הבינלאומי לאופרה. זכתה במלגות אולם ויגמור(אנ'), בפרסים בשירת ליד בברלין, בתחרות ליצירות הנדל בלונדון ובפרסים בשירה אופראית. השתלמה בהדרכתה של אנג'ליקה קירכשלגר(אנ'). הנטלי מופיעה בקביעות ברסיטלים באולם ויגמור בלונדון, ובאירופה לצידם של פסנתרנים נודעים ובמרכזי מוזיקה באירופה כמוזיקפראיין בווינה, האולם הקאמרי בברלין, בפסטיבלים באוקספורד, באת', ברייטון וסנט מגנוס. השתתפה בסדרת קנטטות באך בקונצרטהאוס בווינה. שרה עם ההתזמורת הסימפונית של וינה ועם התזמורת הסימפונית של ה-BBC. הופיעה באופרה הלאומית האנגלית, באופרה הוולשית, ובאופרה הישראלית. הקליטה את שירי שוברט בלווי גיטרה, שירים של שומאן, מלארמה וראוול. אתר האינטרנט הרשמי של אנה הנטלי אנה הנטלי, ברשת החברתית פייסבוק אנה הנטלי, סרטונים בערוץ היוטיוב אנה הנטלי באתר oxfordlieder אנה הנטלי באתר האופרה הישראלית אנה הנטלי באתר האופרה האנגלית הלאומית ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.